Rēzeknes lidlauks

Rēzeknes lidlauks (ICAO: EVNA) jeb Audriņu lidlauks ir nesertificēts lidlauks Rēzeknes novadā. Izvietojies Audriņu pagastā Kuciņos uz ziemeļrietumiem no Rēzeknes  no pilsētas centra. Lidlaukam ir viens  garš un  plats asfaltbetona seguma skrejceļš. Lidlauka īpašnieks ir Aizsardzības ministrija.Par Latvijas Republikas lidlauku aizsardzību, to statusu un lidojumu drošības garantēšanu Pie lidlauka atrodas NATO pretgaisa aizsardzības radars TPS-117, kas spēj kontrolēt gaisa telpu 450 kilometru rādiusā un 30 kilometru augstumā.

2014. gadā no lidlauka bija iespējami panorāmas lidojumi grupām un individuāli virs Rēzeknes, Latgales ezeriem, kā arī iespēja skatīt ES robežu no putna lidojuma.Lidojumi virs Rēzeknes 05.06.2014.

 Vēsture 
Rēzeknes lidlauks izveidots Pirmā pasaules kara laikā. Latgales atbrīvošanas kauju laikā 1920. gada janvārī to izmantoja Sarkanās armijas gaisa spēki. Pēc lidlauka ieņemšanas 1920. gada aprīlī lidlaukā bija stacionētas britu kaujas lidmašīnas Sopwith Strutter un Sopwith Camel. Pēc Latvijas okupācijas lidlauku pārvērta par PSRS Gaisa spēku gaisa bāzi. 
Pēc kara beigām Rēzeknes lidlaukā 1945. gada bāzējās aprīlī padomju gaisa aizsardzības spēku divīzijas ar diviem pārtvērēju pulkiem, un līdz 1960. gadam tas bija PSRS karaspēka militārais lidlauks, 
pēc tam lidlauku pārveidoja par civilo lidostu, ko izmantoja 40 minūšu ilgiem lidojumiem Rēzekne-Rīga; tās darbību pārtrauca 1970. gados.

Pēc Latvijas neatkarības atjaunošanas 1992. gadā Rēzeknes lidlauku nodeva Aizsardzības ministrijas valdījumā.
2001. gadā Latvijas valdība parakstīja līgumu ar ASV uzņēmumu Lockheed Martin par NATO prasībām atbilstoša astoņus miljonus latu vērta radara iegādi. Rēzeknes pilsētas un rajona iedzīvotāji pret radara uzstādīšanu Audriņu pagastā savāca aptuveni 17 tūkstošus parakstu. Tālas darbības trīsdimensiju radars TPS-117 2004. gadā tomēr tika uzstādīts. Audriņu pagastam un blakus esošajiem vēl sešiem pagastiem Aizsardzības ministrija samaksāja kompensāciju ap 140 000 latu apmērā, kas ieguldīti feldšerpunktu iekārtu iegādei un veselības  monitoringam.Audriņos pierasts pie NATO radara, taču nepatika un aizvainojums saglabājies LSM.LV, 2014. gada 27. martā

2009. gadā uzņēmējs Gunārs Klindžāns pieteicās privatizēt Rēzeknes lidlauka skrejceļu un zemi 21,9 ha platībā. Ministru Kabinets nolēma noraidīt šo pieteikumu.Rēzeknes lidlauku nenodos privatizācijai Madara Fridrihsone, Db, 2009. gada 14. decembrī 2011. gadā lidlauku nodeva Rēzeknes novada pašvaldībai, kas noslēdza sadarbības līgumu ar biedrību ”Latgales pilots” mazās un vidējās aviācijas attīstībai. 2012. gadā Gunārs Klindžāns informēja, ka atsakās no valsts īpašuma objekta privatizācijas. 2013. gadā Nacionālie bruņotie spēki bez atlīdzības nodeva Rēzeknes novada pašvaldības īpašumā lidmašīnu AN-2 izpletņlēkšanas apmācībai.Ministru kabineta rīkojuma projekta ”Par Ministru kabineta 2009.gada 23.decembra rīkojuma Nr.898 ”Par valsts īpašuma objektu nodošanu privatizācijai” atcelšanu daļā” sākotnējās ietekmes novērtējuma ziņojums (anotācija)

 Krievijas drona pārlidojums 
2024. gada 7. septembrī Latvijas gaisa telpā no Baltkrievijas ielidoja Krievijas militārais bezpilota lidaparāts un piezemējās netālu no lokatora pie Foļvarkas ciema Rēzeknes novada Gaigalavas pagastā,FOTO: Krievijas «Šahed» kaujas drona atrašanas vieta Rēzeknes novadā lsm.lv 2024. gada 10. septembrī pārlidojot pāri Audriņu lokatoram.“Drons lidoja netālu no Audriņu lokatora (NATO). Kas tiek noklusēts?” Soctīklotāju vidū nerimst runas par Latgalē nokritušo krievu dronu la.lv 2024. gada 10. septembrī
9. septembrī Nacionālo bruņoto spēku (NBS) pārstāvji precizēja, ka tas ir ar sprāgstvielu aprīkots "Šahed" tipa drons.NBS: Rēzeknes novadā nokritušais Krievijas «Šahed» drons bija aprīkots ar sprāgstvielu lsm.lv 2024. gada 9. septembrī

 Aviokompānijas un galamērķi 
Lidojumu veikšanas gadsLidojumu veicējsMaršruts1967-1970. gadiAeroflotRēzekne-Rīga1967-1970. gadiAeroflotRēzekne-Valmiera
Šobrīd (2025) regulāri lidojumi netiek veikti.

 Atsauces 

 Ārējās saites 
 MyAirfields.com Rēzekne (05/23)

Kategorija:Rēzekne
Kategorija:Audriņu pagasts